אוונגרד (כלי רכב בלתי מאויש)

האוונגרד (באנגלית: Avantguard UGCV) הוא כרב"מ (כלי רכב בלתי מאויש) שפותח על ידי חברת G-NIUS Autonomous Unmanned Ground Vehicles שהוקמה על ידי התעשייה האווירית ואלביט מערכות. הכלי נכנס לשירות בצה"ל.

האוונגרד נועד למשימות בקרב, סיוע ותמיכה לחיל הרגלים, סיור במקומות מסוכנים, גילוי אש אויב, גילוי מטעני חבלה ומוקשים, תמיכה באש באמצעות ירי במקלע, סחיבת ציוד ופינוי פצועים.

האוונגרד מבוסס על כלי רכב TAGS (ראשי תיבות של Tactical Amphibious Ground Support vehicle) מתוצרת חברת Dumur הקנדית ומצויד במצלמות, מכ"ם, גלאים שונים (כגון גלאי אינפרא-אדום וגלאי אש אויב), שבש מטעני חבלה (IED Jammer) ובעמדת "קטלנית" אותה ניתן לחמש במקלע מאג (7.62 מ"מ) או במקלע כבד M2 בראונינג (12.7 מ"מ). בנוסף מצויד הרכב במגלה מוקשים וכננת חילוץ. ניתן להתקין על הרכב ציוד שונה ומגוון בהתאם למשימה. הכלי ניתן לשליטה מרחוק ויכול לפעול גם באופן חצי-אוטונומי. יש לאוונגרד מצב עקיבה אחרי חייל, וכן יכולת להימנע מלהיתקל במכשולים.

בשנת 2016 החליטו התעשייה האווירית ואלביט מערכות לסגור את חברת ג'י-ניוס.

מפרט טכני 
 מנוע: Kubota - V3800DI-T, מנוע טורבו דיזל בעל 4 צילינדרים
 הספק: 100 כוחות סוס
 משקל: 1,746 ק"ג
 מרווח גחון: 14 אינץ' (35.56 ס"מ)
 רדיוס פנייה: 0
 כושר נשיאה: 1,088 ק"ג
 זחלים: 4 זחלים ברוחב 42 ס"מ ואורך 91.44 ס"מ.
 מהירות מרבית: 20 קילומטר לשעה

קישורים חיצוניים

הערות שוליים

אמצעי לחימה ישראליים
כלי רכב צבאיים
כלי רכב בלתי מאוישים
התעשייה האווירית לישראל: מוצרים
אלביט מערכות: מוצרים
כלי רכב שיוצרו בישראל